‘n Baie groot ondervinding vir my! Ek het geleer om te doop in ‘n dam met krokodille. Die arm mense daar het my ‘n nuwe perspektief gegee op lewe en wat dit regtig beteken om nie skoon water te he nie. Ons het deur die toer baie vir mekaar en met mekaar gelag en dit baie geniet. Dit het my lewe in baie opsigte verander. Om die toer in ‘n paar woorde op te som, Awesome ervaring en ek soek meer!
Dit was vir my persoonlik baie emosioneel om te sien hoedat mense wat regtig niks het nie die HERE kan loof en prys al het hulle dae laas iets gehad om te eet, al is die klere wat hulle aanhet miskien die enigste wat hulle het, hulle is almal baie vriendelik en bedagsaam en hanteer jou met die nodige respek en is tog so, so dankbaar vir die feit dat ons van SA af kom om die evangelie met hulle te kom deel.
Die kleinste goedjies in ons oe maak vir hulle werklik ‘n groot verskil en die hoeveelheid kos wat ons kon aankoop wat later uitgedeel gaan word aan die wat deel geword het van die nuwe kerke wat gestig is gaan regtig honger magies voed en vir die mense werklik wys wat en wie JESUS werklik is.
Die swart pastore aan daai kant is 100% van VADER afhanklik om te oorleef en vir al hulle daaglikse behoeftes, kos, klere, hulle blyplekke wat besonder duur is asook hulle water en ligte wat meer af as aan is.
Ons is eventually daar deur en Zim. ingegaan en kilometer vir kilometer die nuwe dor land beleef. Waarlik ‘n mooi land wat sleg verwoes is deur die mens wat afwyk van die Woord af. Ons het die aand by ‘n wildsplaas gaan slaap wat great was tussen ons manne in ‘n “foreign land” onder Vader-hand. Ook goed gewees om te kon hoor wat in die wit boer se hart is/was teenoor die land & sy plaas…en kon identifiseer waar Jesus Sy verskil kan maak sou jy HOM Sy kans gee.